CELEX: 62014CN0154
Language: hr
Date: 2014-04-02 00:00:00
Title: Predmet C-154/14 P: Žalba koju su 2. travnja 2014. podnijeli SKW Stahl-Metallurgie Holding AG, SKW Stahl-Metallurgie GmbH protiv presude Općeg suda (treće vijeće) od 23. siječnja 2014. u predmetu T-384/09, SKW Stahl-Metallurgie Holding AG, SKW Stahl-Metallurgie GmbH protiv Europske komisije

26.5.2014   
            
            
               HR
            
            
               Službeni list Europske unije
            
            
               C 159/20
            
         Žalba koju su 2. travnja 2014. podnijeli SKW Stahl-Metallurgie Holding AG, SKW Stahl-Metallurgie GmbH protiv presude Općeg suda (treće vijeće) od 23. siječnja 2014. u predmetu T-384/09, SKW Stahl-Metallurgie Holding AG, SKW Stahl-Metallurgie GmbH protiv Europske komisije
   (Predmet C-154/14 P)
   2014/C 159/27
   Jezik postupka: njemački
   
      Stranke
   
   
      Žalitelji: SKW Stahl-Metallurgie Holding AG, SKW Stahl-Metallurgie GmbH (zastupnici: Dr. A. Birnstiel i Dr. S. Janka, Rechtsanwälte)
   
      Druge stranke u postupku: Gigaset AG, Europska komisija
   
      Žalbeni zahtjev
   
   Žalitelji od Suda zahtijevaju da:
   
               1.
            
            
               pobijanu presudu u cijelosti ukine u dijelu u kojem se odbijaju tužbeni zahtjevi žalitelja, te tužbene zahtjeve istaknute u prvostupanjskom postupku u cijelosti usvoji;
            
         
               2.
            
            
               podredno, djelomično ukine pobijanu presudu
            
         
               3.
            
            
               nadalje podredno, pravično smanji iznos novčanih kazni koje su žaliteljima izrečene u članku 2. točkama (f) i (g) odluke Europske komisije o izricanju novčanih kazni od 22. srpnja 2009.;
            
         
               4.
            
            
               nadalje podredno, pobijanu presudu ukine i predmet vrati Općem sudu;
            
         
               5.
            
            
               protivniku žalitelja vezano za zahtjeve 1. do 4. naloži snošenje troškova postupka.
            
         
      Žalbeni razlozi i glavni argumenti
   
   Žalitelji u osnovi ističu četiri žalbena razloga:
   
               1.
            
            
               Presuda Općeg suda sadrži povedu prava te je treba ukinuti, iz razloga što ista zanemaruje činjenicu da je protivnik žalitelja u postupku za izricanje novčane kazne povrijedio bitna procesna prava žalitelja, kao što je pravo na saslušanje. Održavanjem na snazi ocjene protivnika žalitelja, Opći je sud povrijedio i načelo proporcionalnosti i zabranu anticipirane ocjene dokaza.
            
         
               2.
            
            
               Nadalje, Opći je sud zanemario činjenicu da je protivnik žalitelja svojom odlukom i novčanim kaznama izrečenim većem broju zajednica prekršitelja, pogrešno primijenio članak 101. UFEU-a te povrijedio svoju obvezu obrazlaganja iz članka 296. UFEU-a, tako da je i Opći sud donio pogrešnu odluku u vezi primjene koncepta gospodarske cjeline i opsega zakonske obveze obrazlaganja.
            
         
               3.
            
            
               Opći je sud svojom presudom osim toga povrijedio načelo transparentnosti sankcija i načelo individualnog odmjeravanja kazne i sankcije, time što je održao na snazi odluku protivnika žalitelja.
            
         
               4.
            
            
               Naposljetku, žalitelji ističu da je Opći sud dopunski podnesak žalitelja u postupku pogrešno ocijenio novim i time nedopuštenim, iako su žalitelji iste prigovore već iznijeli u tužbi.